pythainlp/thai_wikipedia_clean_20230101 huggingface dataset:
ก่อนคริสต์ทศวรรษ 1980 การพยากรณ์โรคของ DPB ไม่ค่อยดี โดยเฉพาะอย่างยิ่งในกรณีที่มี จาก "P. aeruginosa" ผู้ป่วย DPB ยังคงมีอัตราการเสียชีวิตที่สูงมากขึ้น ก่อนที่การรักษาด้วยยาปฏิชีวนะทั่วไปและการรักษาด้วยออกซิเจนจะเริ่มใช้เป็นประจำเพื่อรักษาอาการของโรค ราว ๆ ปี ค.ศ. 1985 การพยากรณ์โรคก็ดีขึ้นอย่างมีนัยสำคัญหลังจากที่การรักษาระยะยาวด้วยอิริโทรมัยซินกลายเป็นการรักษาที่ใช้กันทั่วไปเป็นมาตรฐานสำหรับ DPB และในปี ค.ศ. 1990 ได้มีการยืนยันความเกี่ยวข้องระหว่าง DPB กับ HLA
โรคของปอด
Diffuse panbronchiolitis
โรคหลอดลมฝอยอักเสบ
หลอดลมฝอยอักเสบทั่วแพร่กระจาย
กีฬาสนุกเกอร์ในกีฬาแห่งชาติ ครั้งที่ 47
กีฬาสนุกเกอร์ในกีฬาแห่งชาติ ครั้งที่ 47 เป็นการแข่งขันกีฬาสนุกเกอร์ที่จัดขึ้นในจังหวัดศรีสะเกษ กำหนดแข่งขันระหว่างวันที่ 16–23 มีนาคม พ.ศ. 2565 โดยได้จัดขึ้นที่หอประชุมกิจเจริญไทย โรงเรียนศรีสะเกษวิทยาลัย ในครั้งนี้จะมีการแข่งขันทั้งหมด 5 รายการ ซึ่งมีการชิงชัยเหรียญรางวัลรวมทั้งสิ้น 20 เหรียญ
4nologue
กีฬาเทนนิสในกีฬาแห่งชาติ ครั้งที่ 47
กีฬาเทนนิสในกีฬาแห่งชาติ ครั้งที่ 47 เป็นการแข่งขันกีฬาเทนนิสที่จัดขึ้นในจังหวัดศรีสะเกษ กำหนดแข่งขันระหว่างวันที่ 12–21 มีนาคม พ.ศ. 2565 โดยได้จัดขึ้นที่สนามเทนนิส มหาวิทยาลัยการกีฬาแห่งชาติ วิทยาเขตศรีสะเกษ ในครั้งนี้จะมีการแข่งขันทั้งหมด 7 รายการ ซึ่งมีการชิงชัยเหรียญรางวัลรวมทั้งสิ้น 28 เหรียญ
4Nologue
กีฬาเทเบิลเทนนิสในกีฬาแห่งชาติ ครั้งที่ 47
กีฬาเทเบิลเทนนิสในกีฬาแห่งชาติ ครั้งที่ 47 เป็นการแข่งขันกีฬาเทเบิลเทนนิสที่จัดขึ้นในจังหวัดศรีสะเกษ กำหนดแข่งขันระหว่างวันที่ 18–25 มีนาคม พ.ศ. 2565 โดยได้จัดขึ้นที่อาคารดุสิตฮอลล์ มหาวิทยาลัยการกีฬาแห่งชาติ วิทยาเขตศรีสะเกษ ในครั้งนี้จะมีการแข่งขันทั้งหมด 7 รายการ ซึ่งมีการชิงชัยเหรียญรางวัลรวมทั้งสิ้น 28 เหรียญ
เหตุโจมตีการสวนสนามทางทหารที่อวาส พ.ศ. 2561
ความดันเลือดในปอดสูง
ออกซิเจนในเลือดต่ำ
วัดลัฎฐิกวัน
วัดลัฎฐิกวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งขวาแม่น้ำโขง ในตำบลชะโนด อำเภอหว้านใหญ่ จังหวัดมุกดาหาร
วัดลัฎฐิกวัน ชาวบ้านเรียกว่า วัดป่า เดิมเป็นวัดร้าง ต่อมาเมื่อวันพฤหัสบดี ขึ้น 4 ค่ำ เดือน 8 ปีเถาะ ตรงกับวันที่ 15 กรกฎาคม พ.ศ. 2458 พระนันทวิโร (บุ) ได้สร้างวัดขึ้น ณ บริเวณป่าโนนรังซึ่งเดิมเป็นป่ามีซากปูนปรักหักพัง มีอุโบสถน้ำเก่าแก่ไม่ทราบประวัติว่าสร้างขึ้นในสมัยใดด้วยไม่ปรากฏหลักฐานแน่ชัด มีเพียงพระพุทธรูปที่ชำรุดแเละป่าขึ้นปกคลุมอยู่ทั่วไป เป็นสถานที่บำเพ็ญสมณธรรมของท่านหอ (อัญญาท่านหอ) อยู่ก่อนแล้ว ชื่อของวัดลัฏฐิกวันแปลว่า "สวนตาลหนุ่ม" และยังหมายถึง สวนตาลที่พระเจ้าพิมพิสารถวายแด่พระพุทธเจ้าอีกด้วย แต่ชาวบ้านก็ยังเรียกชื่อวัดนี้ว่า วัดป่าตาล วัดได้รับพระราชทานวิสุงคามสีมาเมื่อ พ.ศ. 2468
ในช่วงที่พระครูบุเป็นเจ้าอาวาสมีการสร้างถาวรวัตถุมากมาย มีสิม พระเจดีย์ กุฏิรูปจัตุรมุข ศาลาการเปรียญ รอยพระพุทธบาทจำลอง สระโบกขรณีจำลอง และสังเวชนียสถานจำลอง สิมเก่าเป็นอาคารขนาดเล็ก ฐานเตี้ย ก่ออิฐถือปูน มีผนังด้านหลัง พระประธานเพียงด้านเดียว อีก 3 ด้านเปิดโล่ง หลังคาจั่วลดชั้น มุงด้วยกระเบื้องดินเผา ผนังด้านนอกหลังพระประธานมีประติมากรรมนูนต่ำ ภาพพระนารายณ์ ทรงครุฑอยู่ตรงกลางมีรูปปั้นยักษ์และเทวดาอยู่ 2 ข้าง พระประธานภายในสิมเป็นพระพุทธรูปปางมารวิชัย มีพระสาวก 5 องค์ ผนังด้านในวาดจิตรกรรมฝาผนัง ฝีมือช่างท้องถิ่น เล่าเรื่องทศชาติชาดก
วัดอุทยานนที
วัดอุทยานนที เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านโขด อำเภอเมืองชลบุรี จังหวัดชลบุรี
วัดอุทยานนที ชาวบ้านเรียก วัดอุทยาน หรือ วัดสมถะ ตั้งวัดราว ๆ รัชกาลที่ 2 แห่งรัตนโกสินทร์ เมื่อ พ.ศ. 2390 ได้รับพระราชทานวิสุงคามสีมาเมื่อวันที่ 13 มีนาคม พ.ศ. 2528 หอระฆังที่มีความสูงกว่า 20 เมตร ประชาชนได้นำพระบรมฉายาลักษณ์ของพระบาทสมเด็จพระมหาภูมิพลอดุลยเดชมหาราช บรมนาถบพิตร มาประดิษฐานบนหอระฆังนี้
วัดมีเกจิอาจารย์คือหลวงพ่อครีพ พระปิดตาหลวงพ่อครีพเป็นที่นิยมมาแต่โบราณเป็นพระยอดนิยมของชาวจังหวัดชลบุรี เรียกกันว่า พระยอดขุนพลแห่งพระปิดตาของเมืองชลบุรี อีกรูปคือหลวงพ่อมาท่านไม่นิยมสร้างพระปิดตา วัตถุมงคลของท่านส่วนใหญ่จะเป็นเหรียญรูปเหมือนของท่าน
ฟรีดริชแห่งเยอรมนี
ฟรีดริชแห่งเยอรมนี  อาจหมายถึง
เรดบูล
เรดบูล  เป็นตราสินค้าเครื่องดื่มชูกำลังจัดจำหน่ายโดยบริษัทสัญชาติออสเตรียที่ชื่อเรดบูลจีเอ็มบีเอช (Red Bull GmbH) มีส่วนแบ่งการตลาด 38% ของตลาดนี้ ถือเป็นตราสินค้าเครื่องดื่มชูกำลังที่ได้รับความนิยมสูงสุดจากข้อมูลเมื่อ ค.ศ. 2019 หลังออกจำหน่ายเมื่อ ค.ศ. 1987 สามารถขายได้มากกว่า 1 แสนล้านกระป๋องทั่วโลก รวมถึงขายได้ 9.8 พันล้านกระป๋องในปี 2021
ต้นกำเนิดของเครื่องดื่มเรดบูลมาจากเครื่องดื่มกระทิงแดงซึ่งถือกำเนิดเมื่อ ค.ศ. 1976 ที่ประเทศไทย มีเจ้าของคือเฉลียว อยู่วิทยาซึ่งทำการตลาดกับผู้ใช้แรงงานและนักศึกษา ตราสินค้ากระทิงแดงมีการประชาสัมพันธ์ผ่านกีฬาต่าง ๆ ของไทยอย่างมวยไทยจนตราสินค้ามีชื่อเสียง จนกระทั่งดีทริช เมเทสซิทซ์ (Dietrich Mateschitz) ได้ซื้อกระทิงแดงกระป๋องมาดื่มเพราะเห็นว่าสามารถช่วยอาการเมาเวลาเหตุการบินได้ (jet lag) เมเทสซิทซ์จึงพยายามหาช่องทางการร่วมมือกับเฉลียว อยู่วิทยา โดยได้คิดผลิตภัณฑ์ใหม่ให้เหมาะสมกับรสชาติคนตะวันตก เช่นเติมคาร์บอนไดออกไซด์เข้าไป จนเมื่อ ค.ศ. 1984 ทั้งคู่ได้ตั้งบริษัทเรดบูลจีเอ็มบีเอชที่ออสเตรีย ในปี ค.ศ. 1987 บริษัทได้ออกผลิตภัณฑ์เรดบูลบรรจุกระป๋องครั้งแรกในยุโรป ค.ศ. 1996 เริ่มขายในสหรัฐและตลาดมีการเติบโตอย่างแข็งแกร่งมานับจากนั้น ตราสัญลักษณ์ของทั้งเรดบูลและกระทิงแดงนั้นเป็นรูปกระทิงสีแดงมีฉากหลังเป็นพระอาทิตย์สีเหลือง แต่ทำการตลาดแยกจากกัน กระทิงแดงทำการตลาดในไทย ขณะที่เรดบูลทำการตลาดสำหรับผู้บริโภคชาวตะวันตก ปัจจุบันบริษัทเรดบูลจีเอ็มบีเอชยังคงมีเจ้าของและควบคุมโดยทายาทตระกูลอยู่วิทยาและเมเทสซิทซ์
เขาจิมบะ
เขาจิมบะ  เป็นภูเขาตั้งอยู่ระหว่างนครฮาจิโอจิและเมืองฟูจิโนะ จังหวัดคานางาวะ มีจุดสูงสุดที่ 857 เมตร เหนือระดับน้ำทะเล
สถานีรถไฟคูริฮามะ
สถานีรถไฟคูริฮามะ  เป็นสถานีรถไฟตั้งอยู่ในเมืองโยโกซูกะ จังหวัดคานางาวะ บริหารโดยบริษัทรถไฟญี่ปุ่นตะวันออก (เจอาร์ ตะวันออก) เป็นสถานีปลายทางด้านทิศใต้ ของเส้นทางรถไฟสายโยโกซูกะ
ไชสัลเมร์
ไชสัลเมร์ (อักษรโรมัน: Jaisalmer, ) เป็นนครในรัฐราชสถาน ประเทศอินเดีย ตั้งอยู่ ทางตะวันตกของชัยปุระ เมืองหลวงของรัฐ เมืองเป็นที่รู้จักจากป้อมไชสัลเมร์ ซึ่งประกอบด้วยหมู่วังและไชนมนเทียร ป้อมปราการ หเวลี และสิ่งปลูกสร้างโบราณในเมืองสร้างขึ้นจากหินทราย ทำให้เมืองมีสีราวกับทองคำจนเป็นที่มาของสมญานามว่า "หรินครี" หรือนครทองคำ ไชสัลเมร์ตั้งอยู่ใจกลางทะเลทรายธาร์ มีประชากรราว 78,000 คน ปัจจุบันไชสัลเมร์เป็นศูนย์กลางการปกครองของอำเภอไชสัลเมร์ และในอดีตเคยเป็นราชธานีของรัฐไชสัลเมร์
ไชสัลเมร์ก่อตั้งขึ้นโดยราวัล ไชสัล ในปี ค.ศ. 1156 โดยชื่อ "ไชสัลเมร์" แปลว่า "ป้อมปราการเนินของไชสัล"
เกรย์ (เอาชีวิตรอดซีรีส์)
ฟีฟี้ (เอาชีวิตรอดซีรีส์)
กีฬาบริดจ์ในกีฬาแห่งชาติ ครั้งที่ 47
กีฬาบริดจ์ในกีฬาแห่งชาติ ครั้งที่ 47 เป็นการแข่งขันกีฬาบริดจ์ที่จัดขึ้นในจังหวัดศรีสะเกษ กำหนดแข่งขันระหว่างวันที่ 17–23 มีนาคม พ.ศ. 2565 โดยได้จัดขึ้นที่อาคารคณะบริหารธุรกิจและการบัญชี มหาวิทยาลัยราชภัฏศรีสะเกษ ในครั้งนี้จะมีการแข่งขันทั้งหมด 6 รายการ ซึ่งมีการชิงชัยเหรียญรางวัลรวมทั้งสิ้น 21 เหรียญ
รอกซิโทรมัยซิน
เซลล์ภูมิคุ้มกัน
จักรพรรดิถังซวนจง
ไท้เอี้ยงแชกุน
ไท้เอี้ยงแชกุน  ตามสำเนียงแต้จิ๋ว หรือ ไท้หยางเซียนจุน ตามสำเนียงภาษาจีนกลาง คือเทพเจ้าบุรุษผู้รักษาดวงอาทิตย์ และเป็นเทพเจ้าแห่งดวงอาทิตย์ในลัทธิเต๋าและศาสนาชาวบ้านจีน
ในวรรณกรรมจีนเรื่องห้องสิน พระองค์คือ แม่ทัพซูไคว้  หลังจากเสร็จศึกในเรื่องห้องสินแล้ว เจียง จื่อหยาได้รับโองการสวรรค์จากหยวนสื่อเทียนจุน (元始天尊) สถาปนาได้เป็น ไท้เอี้ยงแชกุน หรือ ราชาพระอาทิตย์มีหน้าที่รักษาดวงอาทิตย์ โดยได้รับการสักการะบูชาต่อมาในลัทธิเต๋า ศาสนาพื้นบ้านจีน ลัทธิขงจื๊อ และเป็นเทพเจ้าหลักในพระราชพิธีบวงสรวงพระอาทิตย์ประจำปี ณ วิหารแห่งพระอาทิตย์ (เก้าวัดแปดแท่นบูชา) ของจักรพรรดิจีนโบราณ
นอกจากนี้คติการบูชาพระองค์ยังใช้เป็นข้ออ้างในการระลึกถึงสิ่งเกี่ยวข้องกับราชสำนักราชวงศ์หมิงในสมัยราชวงศ์ชิงโดยใช้พระนามของพระองค์ทดแทน
หลี่ ซื่อเยฺวี๋ยน
นักพรต (ลัทธิเต๋า)
ปริ๊นซ์ ออฟ เทนนิส
ขุนหลวงวิลังคะ
ในสมัยของพระนางจามเทวีซึ่งปกครองเมืองหริภุญไชย ราว พ.ศ. 1300 นครหริภุญไชยเป็นนครของชนชาติมอญหรือเม็ง ขณะที่บริเวณเชิงดอยสุเทพเป็นที่ตั้งบ้านเมืองของชาวลัวะ มีขุนหลวงวิรังคะเป็นกษัตรย์ชาวลัวะองค์ที่ 13 ของระมิงค์นครในราชวงศ์กุนาระ ทรงมีอิทธิฤทธิ์มีฝีมือในการพุ่งหอกเสน้าเป็นที่เลื่องลือ
ขุนหลวงวิรังคะมีความประสงค์จะอภิเษกกับพระนางจามเทวีแต่พระนางไม่ปรารถนาจะสมัครรักใคร่กับขุนหลวงลัวะ เพราะเป็นกลุ่มชนที่มีวัฒนธรรมต่ำกว่ามอญในสมัยนั้น ขุนหลวงได้ส่งทูตมาเจริญไมตรีขอนางอภิเษกด้วย พระนางก็ผัดผ่อนหลายครั้ง โดยมีเงื่อนไขต่าง ๆ เช่นขอให้ขุนหลวงสร้างเจดีย์ที่มีขนาดและลักษณะคล้ายกับเจดีย์พระธาตุหริภุญไชย ให้ขุนหลวงพุ่งเสน้า (หอกด้ามยาวมีสองคม) มาตกที่ในเมือง พระนางจึงจะอภิเษกสมรสด้วย
ในครั้งแรกขุนหลวงวิรังคะได้พุ่งเสน้ามาตกที่นอกกำแพงเมืองหริภุญไชย ปัจจุบันเรียกว่า "หนองเสน้า" พระนามจามเทวีเกรงว่าขุนหลวงวิรังคะอาจจะพุ่งเสน้ามาตกยังเมืองได้ จึงนำเอาเศษพระภูษาของพระนางมาทำเป็นหมวกสำหรับผู้ชาย นำเอาใบพลูมาททำหมากสำหรับเคี้ยวโดยเอาปลายใบพลูมาจิ้มเลือดประจำเดือนของพระนางถวายแด่ขุนหลวง เมื่อได้รับของฝากจากพระนาง ขุนหลวงได้นำมาสวมลงบนศีรษะทำให้อำนาจและพลังของขุนหลวงเสื่อมลง
เมื่อพุ่งเสน้าครั้งต่อมา เสน้ามาตกที่บริเวณเชิงดอยสุเทพ ชาวบ้านเรียกว่า "หนองเสน้า" เช่นเดียวกัน เมื่อขุนหลวงเสื่อมวิทยาคุณเช่นนั้น ก็หนีออกจากบ้านเมืองไป ก่อนสิ้นชีวิตขุนหลวงวิรังคะได้ขอให้เสนาอำมาตย์นำศพของท่านไปฝังไว้ที่ที่สามารถมองเห็นเมืองหริภุญไชยได้ตลอดเวลา ทหารได้จัดขบวนศพของขุนหลวงจากเชิงดอยสุเทพ ขึ้นสู่บนดอยสุเทพ เพื่อหาสถานที่นั้น จนได้มาลอดใต้เถาไม้เลื้อยชนิดหนึ่ง เรียกว่า "เครือเขาหลง" ซึ่งเชื่อว่าหากใครลอดผ่านจะทำให้พลัดหลงทาง จึงทำให้ขบวนแห่พลัดหลงกันไป
ขบวนแห่ศพขุนหลวงได้พากันพลัดหลง กระจัดกระจายไปคนละทิศละทาง นักดนตรีบางคนพลัดหลง ไปพร้อมกับเครื่องดนตรีของตน จนท้ายสุดเสนาอามาตย์ที่หามโลงศพของขุนหลวง ได้เดินทางไต่ตีนเขาไปทางทิศเหนือ ถึงบริเวณแห่งหนึ่งซึ่งจะสามารถมองเห็นเมืองหริภุญไชยได้ตลอดเวลา ยอดภูเขานี้ชาวบ้านเรียกว่า "ดอยคว่ำหล้อง"
สำนวน.
สถานที่อันเนื่องในตำนาน.
ดอยต่าง ๆ นักดนตรีบางคนในขบวนแห่ศพขุนหลวงพลัดหลง เกิดชื่อปุยหรือภูเขาต่าง ๆ คือ ดอยฆ้อง ดอยกลอง ดอยฉิ่ง ดอยสว่า ชื่อของ "กิ่วแมวปลิว" (แมวหมายถึงฝาครอบโลงศพที่ทำด้วยโครงไม้ไผ่ ใช้ตกแต่งด้านบนของฝาโลงศพ) มาจากตำนานที่ฝาครอบโลงศพปลิวตกบริเวณนั้น
ยอดภูเขาดอยคว่ำหล้อง (ปัจจุบันเรียก ม่อนแจ่ม) คำว่าหล้อง หมายถึง โลงศพคือโลงศพที่คว่ำตกลงมา
บ้านเมืองก๊ะ เชื่อกันว่าชาวลัวะเหล่านี้เป็นเชื้อสายของขุนหลวงวิรังคะ อนึ่งชาวบ้านเชื่อว่าดวงวิญญาณของขุนหลวงจะสถิตอยู่ 3 แห่งได้แก่ บนดอยคว่ำหล้อง ศาลที่บ้านเมืองก๊ะ อำเภอแม่ริม และอีกแห่งหนึ่งคือ บริเวณดอยคำ อำเภอเมืองเชียงใหม่ซึ่งตั้งอยู่ทิศใต้ของดอยสุเทพ ปัจจุบันมีวัดชื่อวัดพระธาตุดอยคำซึ่งมีอนุสาวรีย์ขุนหลวงวิรังคะประดิษฐานที่ลานวัดใกล้เจดีย์ และที่ดอยคำแห่งนี้ เป็นที่สถิตดวงวิญญาณของหัวหน้าลัวะ ซึ่งเป็นบรรพบุรุษของขุนหลวงวิรังคะ ชื่อว่า "ปู่แสะย่าแสะ" ซึ่งจะมีการเลี้ยงผีปู่แสะย่าแสะ ด้วยควายทุกปี หรือ 3 ปีครั้ง
บริเวณลานด้านหน้าที่ทำการเทศบาลตำบลบ่อหลวง ตำบลบ่อหลวง อำเภอฮอด จังหวัดเชียงใหม่ ประดิษฐานอนุสาวรีย์ขุนหลวงวิลังคะ
บ้างเชื่อว่าวัดร้างชื่อวัดสะหลีพันตนตั้งอยู่ที่บ้านกาด อำเภอแม่วาง จังหวัดเชียงใหม่ เป็นวัดที่พระนางจามเทวีได้ขอให้ขุนหลวงวิลังคะหันมานับถือพระพุทธศาสนา โดยสร้างวัดแห่งนี้ให้ ชื่อเดิมของวัดสะหลีพันตนเคยมีชื่อว่า "วัดพระเจ้าลัวะ" หรือ "วังพระเจ้าลัวะ"
กีฬาเนตบอลในกีฬาแห่งชาติ ครั้งที่ 47
กีฬาเนตบอลในกีฬาแห่งชาติ ครั้งที่ 47 เป็นการแข่งขันกีฬาเนตบอลที่จัดขึ้นในจังหวัดศรีสะเกษ กำหนดแข่งขันระหว่างวันที่ 13–20 มีนาคม พ.ศ. 2565 โดยได้จัดขึ้นที่โดม โรงเรียนมารีวิทยา ในครั้งนี้จะมีการแข่งขันทั้งหมด 1 รายการ คือ ประเภททีมหญิง ซึ่งมีการชิงชัยเหรียญรางวัลรวมทั้งสิ้น 4 เหรียญ
กีฬาบาสเกตบอลในกีฬาแห่งชาติ ครั้งที่ 47
กีฬาบาสเกตบอลในกีฬาแห่งชาติ ครั้งที่ 47 เป็นการแข่งขันกีฬาบาสเกตบอลที่จัดขึ้นในจังหวัดศรีสะเกษ กำหนดแข่งขันระหว่างวันที่ 12–21 มีนาคม พ.ศ. 2565 โดยได้จัดขึ้นที่อาคารศูนย์กีฬาเฉลิมพระเกียรติ โรงเรียนสตรีสิริเกศ ในครั้งนี้จะมีการแข่งขันทั้งหมด 4 รายการ คือ บาสเกตบอล 5 คน และ บาสเกตบอล 3x3 ทั้งประเภททีมชายและหญิง ซึ่งมีการชิงชัยเหรียญรางวัลรวมทั้งสิ้น 16 เหรียญ
กีฬาแบดมินตันในกีฬาแห่งชาติ ครั้งที่ 47
กีฬาแบดมินตันในกีฬาแห่งชาติ ครั้งที่ 47 เป็นการแข่งขันกีฬาแบดมินตันที่จัดขึ้นในจังหวัดศรีสะเกษ กำหนดแข่งขันระหว่างวันที่ 12–20 มีนาคม พ.ศ. 2565 โดยได้จัดขึ้นที่โรงยิมส์แบดมินตัน องค์การบริหารส่วนจังหวัดศรีสะเกษ ในครั้งนี้จะมีการแข่งขันทั้งหมด 7 รายการ คือ ประเภทชาย-หญิงเดี่ยว, ชาย-หญิงคู่ ทีมชาย-ทีมหญิง และคู่ผสม ซึ่งมีการชิงชัยเหรียญรางวัลรวมทั้งสิ้น 28 เหรียญ
กีฬาเปตองในกีฬาแห่งชาติ ครั้งที่ 47
กีฬาเปตองในกีฬาแห่งชาติ ครั้งที่ 47 เป็นการแข่งขันกีฬาเปตองที่จัดขึ้นในจังหวัดศรีสะเกษ กำหนดแข่งขันระหว่างวันที่ 19–25 มีนาคม พ.ศ. 2565 โดยได้จัดขึ้นที่สนามเปตอง มหาวิทยาลัยราชภัฏศรีสะเกษ ในครั้งนี้จะมีการแข่งขันทั้งหมด 9 รายการ ซึ่งมีการชิงชัยเหรียญรางวัลรวมทั้งสิ้น 36 เหรียญ
สโมสรฟุตบอลอินเตอร์ แบงค็อก
สโมสรฟุตบอลจังหวัดสมุทรปราการ
สโมสรฟุตบอลมหาสารคาม เอสบีที
Seoul Capital Area
ทจาฮาปิมู
ทจาฮาปิมู หรือ ทจาเฮปิมู (ราว 360 ปีก่อนคริสตกาล) เป็นเจ้าชายแห่งอียิปต์โบราณ แม่ทัพ และผู้สำเร็จราชการแทนพระองค์ในช่วงสมัยราชวงศ์ที่สามสิบแห่งอียิปต์
ทจาฮาปิมูอาจจะเป็นพระราชโอรสในฟาโรห์เนคทาเนโบที่ 1 และเป็นพระอนุชาของฟาโรห์ทีออส แม้ว่าบางครั้งพระองค์จะถูกระบุว่าเป็น "พระอนุชา" ของฟาโรห์เนคทาเนโบที่ 1 และ "พระปิตุลา" ของฟาโรห์ทีออส เมื่อคราวฟาโรห์ทีออสเสด็จไปยังดินแดนบริเวณตะวันออกใกล้เพื่อนำการเดินทางทางการทหารเพื่อรุกรานจักรวรรดิอะคีเมนิด พระองค์จึงได้แต่งตั้งให้เจ้าชายทจาฮาปิมูขึ้นเป็นผู้สำเร็จราชการแทนพระองค์
แต่อย่างไรก็ตาม เจ้าทจาฮาปิมูทรงใช้ประโยชน์จากความไม่เป็นที่พึงใจของฟาโรห์ทีออสภายในพระราชอาณาจักร ซึ่งเป็นผลมาจากการเก็บภาษีที่เข้มงวดที่ฟาโรห์ทีออสทรงกำหนดเพื่อใช้เป็นเงินทุนในการดำเนินการทางทหารของพระองค์  โดยที่เจ้าชายทจาฮาปิมูทรงโน้มน้าวให้เจ้าชายนัคต์ฮอร์เฮบ ผู้เป็นพระโอรสของพระองค์ ซึ่งทรงรับราชการภายใต้รัชสมัยของฟาโรห์ทีออสในตำแหน่งผู้บัญชาการกองทัพทหารชั้นเลว ให้ทรงทำการกบฏต่อฟาโรห์ทีออสและปราบดาภิเษกให้พระองค์เองขึ้นเป็นฟาโรห์แทน และแผนการโค่นล้มพระราชบัลลังก์ของเจ้าชายทจาฮาปิมูก็ได้ประสบความสำเร็จ โดยเจ้าชายนัคต์ฮอร์เฮบทรงได้ขึ้นครองราชสมบัติในพระนามฟาโรห์เนคทาเนโบที่ 2 และฟาโรห์ทีออสได้ทรงลี้ภัยไปยังพระนครซูซา ซึ่งเป็นที่ตั้งของราชสำนักของกษัตริย์อะคีเมนิด
ค้นพบรูปสลักหินทรายชนิดหนึ่งที่เกี่ยวข้องกับเจ้าชายทจาฮาปิมูที่พบในเมืองเมมฟิส และปัจจุบันจัดแสดงอยู่ที่พิพิธภัณฑ์ศิลปะเมโทรโพลิแทน มหานครนิวยอร์ก บนรูปสลักได้มีการสลักพระอิสริยยศของพระองค์ไว้ว่า "พระอนุชาแห่งกษัตริย์" และ "พระราชบิดาแห่งกษัตริย์"
แกล็กโซสมิธไคลน์
ดอยสุเทพ
ดอยสุเทพ เป็นภูเขาสำคัญตั้งอยู่ทางทิศตะวันตกของตัวเมืองเชียงใหม่ อยู่ในพื้นที่อุทยานแห่งชาติดอยสุเทพ-ปุย และยังเป็นที่ตั้งของวัดพระธาตุดอยสุเทพราชวรวิหาร ภายในวัดมีพระธาตุดอยสุเทพเป็นพระเจดีย์สีทอง ด้านในพระเจดีย์บรรจุพระบรมสารีริกธาตุของสมเด็จพระสัมมาสัมพุทธเจ้า ดอยสุเทพเป็นส่วนหนึ่งของทิวเขาถนนธงชัยด้านใต้สุด มีความสูงจากระดับน้ำทะเล 1,676 เมตร
ดอยสุเทพมีชื่อในตำนานเช่น ดอยอ้อยช้าง หรือ ดอยกาละ ชื่อดอยสุเทพมาจากฤๅษีวาสุเทพซึ่งเคยบำเพ็ญตบะอยู่ที่เขาลูกนี้เมื่อพันกว่าปีมาแล้ว แต่เดิมก่อนที่ป่าดอยสุเทพจะได้รับการประกาศเป็นอุทยานแห่งชาติ ได้มีพระราชกฤษฎีกากำหนดให้เป็นป่าหวงห้าม ตามประกาศในราชกิจจานุเบกษา เล่ม 66 ตอนที่ 28 ลงวันที่ 17 พฤษภาคม พ.ศ. 2492 ต่อมาได้รับการประกาศให้เป็นป่าสงวนแห่งชาติ ตามประกาศในราชกิจจานุเบกษา เล่ม 81 ตอนที่ 124 ลงวันที่ 31 ธันวาคม พ.ศ. 2507 และได้มีมติคณะรัฐมนตรีประกาศให้เป็นป่าสงวนแห่งชาติพิเศษเมื่อวันที่ 23 มกราคม พ.ศ. 2510 กองบำรุง กรมป่าไม้ ได้จัดตั้งสถานีวนกรรมภาคเหนือขึ้นในพื้นที่บริเวณดอยสุเทพ
ทางด้านประวัติศาสตร์ดอยสุเทพเคยเป็นแหล่งที่อยู่อาศัยของชาวลัวะ กลุ่มคนพื้นเมืองเดิมที่เคยปกครองพื้นที่ในบริเวณนี้มาก่อนการสร้างเมืองเชียงใหม่ บริเวณเชิงดอยสุเทพมีกลุ่มวัดป่าที่มีมาตั้งแต่ช่วงต้นศตวรรษที่ 20 เป็นกลุ่มวัดฝ่ายอรัญวาสีของล้านนา จนกลายเป็นศูนย์กลางทางพุทธศาสนานิกายป่าแดงในช่วงศตวรรษที่ 21
ปู่แสะย่าแสะ
ตำนานปู่แสะย่าแสะมีปรากฏทั้งในเอกสารโบราณ เช่นตำนานพื้นเมืองเชียงใหม่ ตำนานเชียงใหม่ปางเดิม ธรรมตำนานวัดนันทาราม รวมถึงเอกสารร่วมสมัย เช่น ตำนานพระธาตุดอยคำ นอกจากนี้ยังปรากฏเป็นมุขปาฐะสำนวนชาวบ้าน ซึ่งมักมีเนื้อหาพิสดารออกไป ทุกตำนานให้ความสำคัญกับปู่แสะย่าแสะในฐานะที่เป็น "เก๊าผี" หรือ ต้นตระกูลของผีที่สำคัญทั้งปวงของเมืองเชียงใหม่ เนื่องจากมีลูกมากถึง 32 ตน บรรดาลูก ๆ เช่น เจ้าหลวงคำแดง ผู้เป็นใหญ่ในผีทั้งปวงของล้านนา เจ้าสร้อยดูแลรักษาเมืองแม่แจ่ม (อำเภอแม่แจ่ม จังหวัดเชียงใหม่) เจ้าบัวระพาดูแลรักษาเมืองแหง (อำเภอเวียงแหง จังหวัดเชียงใหม่) เจ้าสมภะมิตรดูแลรักษาดง แม่คะนิล (อำเภอหางดง จังหวัดเชียงใหม่) ฯลฯ
สังเวยปู่แสะย่าแสะ
เมืองระมิงค์นครหรือบุพพนครเป็นเมืองชนชาติลัวะตั้งอยู่ระหว่างแม่น้ำปิงและดอยอ้อยช้าง มียักษ์ 3 ตน พ่อแม่ลูก จับชาวเมืองไปกินทุก ๆ วัน จนชาวเมืองต้องหนีออกจากเมือง ต่อมาพระพุทธเจ้ารับรู้ถึงความเดือดร้อนของชาวลัวะในเมืองระมิงค์นคร จึงได้เสด็จมาโปรดและแสดงอภินิหารและแสดงธรรม ปรากฏว่ายักษ์สามตนนั้นเกิดความเลื่อมใส และให้ยักษ์ทั้งสามตนสมาทานศีลห้าสืบไป แต่ยักษ์ทั้งสามตนได้ทูลขอกับพระพุทธเจ้าว่า พวกตนเป็นยักษ์ต้องประทังชีวิตด้วยการกินเนื้อมนุษย์ หากมิได้ก็ขอกินเนื้อสัตว์จึงได้ขอพระพุทธเจ้ากินควายปีละ 1 ตัว แต่พระพุทธองค์ไม่ตอบอะไร ยักษ์ทั้งสามตนจึงได้ไปขอกับเจ้าเมืองลัวะ ซึ่งทางเจ้าเมืองก็ได้นำควายมาเซ่นสังเวยให้ปีละ 1 ตัว โดยตั้งข้อแม้ว่า ยักษ์ต้องรักษาพระพุทธศาสนาให้ครบ 5,000 ปี ตลอดจนปกปักรักษาชาวเมืองให้อยู่เย็นเป็นสุข
พระพุทธเจ้าได้มอบหมายให้ยักษ์สองผัวเมียดูแลรักษาดอยคำและดอยอ้อยช้าง ส่วนลูกยักษ์ได้บวชเป็นพระภิกษุ ต่อมาลาสิกขาออกมาถือเพศเป็นฤๅษี มีนามว่า "สุเทพฤๅษี" ส่วนดอยอ้อยช้าง (ดอยสุเทพ) สุเทพฤๅษีได้บำเพ็ญพรตอยู่ที่ถ้ำฤๅษีหลังดอยสุเทพ (ปัจจุบันปรากฏร่องรอยของบ่อน้ำ ชาวบ้านเรียกกันว่า "บ่อฤๅษี")
ภายหลังปู่แสะย่าแสะได้สิ้นอายุขัยแล้วแต่ชาวเมืองระมิงค์นครยังคงเกรงกลัวอิทธิฤทธิ์ และต้องการให้วิญญาณปู่แสะย่าแสะช่วยรักษาพระศาสนาและปกป้องคุ้มครองชาวเมือง จึงจัดให้มีพิธีเซ่นสรวงหรือประเพณีเลี้ยงผีดงเป็นประจำทุกปี ในวันขึ้น 15 ค่ำ เดือน 9 เหนือ (เป็งเดือนเก้า) และชาวเชียงใหม่ โดยเฉพาะชาวบ้านแม่เหียะ ยังเชื่อว่ายักษ์ทั้งสองยังคงสถิตอยู่ในป่าทั้งสองดอย มีดอยคำ และดอยสุเทพ ให้ฝนตกตามฤดูกาลชาวบ้านทำเกษตรได้ผลดี
พระแม่ซันโตชิ
พระแม่สันโดษี
ชายาพระพิฆเนศ
สถานภาพการสมรสของพระพิฆเนศแตกต่างกันอย่างมากในเรื่องราวในเทพปกรณัมและประเด็นนี้เป็นหัวข้อของการทบทวนทางวิชาการเป็นจำนวนมาก สามารถระบุรูปแบบการเชื่อมโยงหลายแบบกับคู่ครองที่แตกต่างกันได้ เทพปกรณัมส่วนน้อยระบุว่าพระพิฆเนศเป็นพรหมจรรย์ที่ยังไม่อภิเษกสมรสและไม่มีชายา ส่วนเทพปกณณัมแบบกระแสหลักโดยทั่วไปอธิบายว่าทรงมีชายาเป็นบุคลาธิษฐาน ได้แก่ พุทธิ (สติปัญญา) สิทธิ (ความสำเร็จ) และ ริทธิ (ความเจริญรุ่งเรือง) โดยคุณสมบัติทั้งหมดเหล่านี้มีรูปเป็นบุคลาธิษฐานว่าเป็นชายาของพระพิฆเนศ อีกเทพปกณณัมรูปแบบหนึ่งของพระพิฆเนศชายาของพระองค์เทพีแห่งวัฒนธรรมและศิลปะ คือ พระสุรัสวดี ในแคว้นเบงกอลบุคลาธิษฐานชายาของพระองค์ คือ ต้นกล้วยในรูปของ กาลาโบ (Kala Bo, Kola Bou) โดยปกติแล้วมูรติชายาของพระพิฆเนศจะปรากฏพระองค์อยู่บนพระเพลาพระองค์ในฐานะของศักติคือพลังอำนาจและการสร้างสรรค์ของพระองค์
พระมเหสีของพระพิฆเนศ
ฮันซีเนมา
ฮันซีเนมา  เป็นฐานข้อมูลอิสระในรูปแบบออนไลน์ เกี่ยวกับภาพยนตร์ และละครโทรทัศน์เกาหลีใต้ ซึ่งสร้างขึ้นโดย Cédric Collemine ในเดือนสิงหาคม ค.ศ. 2003 ที่ประเทศเกาหลีใต้ ฮันซีเนมาให้ข้อมูลเกี่ยวกับ ภาพยนตร์เกาหลี, ละครโทรทัศน์เกาหลี, นักแสดง และข้อมูลอื่น ๆ ที่เกี่ยวข้อง กลุ่มเป้าหมายของฮันซีเนมาคือ ผู้ชมที่ไม่ใช่ชาวเกาหลีใต้
อินาสึมะอีเลฟเวน เอย์ยูทาจิ โนะ เกรทโรด
HanCinema
Hancinema
ฮันซีเนม่า
ฮันซีนีม่า
ฮันซีนีมา
ตำนานเมืองนครศรีธรรมราช
ตำนานเมืองนครศรีธรรมราช เป็นตำนานที่แต่งเป็นร้อยแก้ว มีลักษณะเป็นการบอกเล่าของท้องถิ่น ตำนานเมืองและตำนานพระธาตุผสมเข้ากับเหตุการณ์ช่วงปลายกรุงศรีอยุธยาถึงต้นรัตนโกสินทร์ เดวิด เค. วัยอาจระบุว่าตำนานเมืองนครศรีธรรมราชเป็นสำนวนที่เขียนในสมัยพระบาทสมเด็จพระพุทธยอดฟ้าจุฬาโลกมหาราช ตำนานเมืองนครศรีธรรมราชน่าจะเป็นต้นเค้าให้กับตำนานอีกสองฉบับคือ ตำนานพระบรมธาตุเมืองนครศรีธรรมราชและตำนานพระบรมธาตุเมืองนครศรีธรรมราชฉบับกลอนสวด (นิพพานโสตร)
ตำนานเมืองนครศรีธรรมราชตีพิมพ์ครั้งแรกเมื่อ พ.ศ. 2481 หลวงทำนุนิกรราษฎร์จัดพิมพ์หนังสือเป็นที่ระลึกในงานประชุมเพลิงศพนางสามพร้อม ณ นคร ธิดาพระยาบริรักษ์ภูเบศ (เอี่ยม ณ นคร) ต้นฉบับเป็นสมุดไทยเก่าแก่ของกรมศิลปากร เขียนด้วยหมึกดำอักษรไทยย่อ บางส่วนชำรุดและลบเลือนแล้ว อย่างไรก็ดีในการตีพิมพ์เมื่อ พ.ศ. 2517 ระบุว่าจากการตรวจสอบกลุ่มหนังสือตัวเขียนและจารึกสำนักหอสมุดแห่งชาติ ไม่พบต้นฉบับสมุดไทย จึงได้พิมพ์ตามอักขรวิธีฉบับตีพิมพ์ครั้งแรก
เรื่องราวกล่าวถึงนครบุรีของท้าวโคศรีหราชและเมืองขันบุรีของท้าวอังคุตราช ทำศึกแย่งชิงพระทันตธาตุ (ฟัน) ท้าวโคศรีหราชให้นางเหมมาลาและเจ้าธนกุมารนำพระทันตธาตุหลบหนีไปที่เมืองลังกา ระหว่างทางเกิดสำเภาล่ม สองพี่น้องจึงรอนแรมเข้าไปพบกับหาดทรายแก้วจึงได้ฝังพระทันตธาตุไว้ ต่อมามีมหาเถรพรหมเทพเหาะมานมัสการพระทันตธาตุ สองพี่น้องจึงห่อพระทันตธาตุห่อเกล้าชฎา โดยเดินทางไปขึ้นสำเภาที่ท่าตรัง แต่เกิดเหตุอัศจรรย์สำเภาหนักเดินทางไปไม่ได้ เจ้าสำเภาคิดว่าสองพี่น้องนี้เป็นปัญหาจึงวางแผนฆ่า สองพี่น้องได้ระลึกถึงมหาเถรพรหมเทพให้มาช่วยเหลือ มหาเถรพรหมเทพได้แปลงเป็นพญาครุฑเข้ามาช่วยเหลือ
เรื่องกล่าวถึงเมืองหนึ่งที่ใหญ่มาก ราชามีราชบุตร 2 คน ต่อมาไข้ยมบนระบาด เจ้าเมืองจึงอพยพผู้คนลงเรือสำเภามายังหาดทรายแก้ว นายพราน 8 คนได้พบหาดกว้างใหญ่และพบแก้วเท่าลูกหมากสุกจึงนำไปถวายเจ้าเมือง จากนั้นเจ้าเมืองจึงให้พระเถระ 4 รูป พร้อมด้วยไพร่พล 100 คน ลงไปยังเมืองลังกา เจ้าเมืองลังกาก็ให้พระพุทธคำเพียร เดินทางกลับมาพร้อมเถระ 4 รูป และมาปรึกษาและการตั้งเมืองกับพระยาศรีธรรมาโศกราช โดยให้พระพุทธคำเพียรได้กล่าวแก่พระยาศรีธรรมาโศกราชว่าให้ตั้งเมืองด้วยการจัดเกณฑ์คนในช่องห้วยช่องเขา แต่เกิดไข้ยมบนระบาดอีกครั้ง พระยาศรีธรรมาโศกราชจึงทิ้งรี้พลอพยพอีกหน
ต่อมามีนักเทศน์ถือราชสารจากมัธยมประเทศ แจ้งให้พระยาศรีธรรมาโศกราชก่อสร้างพระมหาธาตุแต่ยังไม่มีพระสารีริกธาตุ พระยาศรีธรรมาโศกราชจึงให้เสนาอำมาตย์ป่าวประกาศว่ามีผู้ใดรู้ที่ซ่อนพระสารีริกธาตุจะให้ทองเท่าลูกฟัก มีผู้เฒ่าอายุ 120 ปี รู้ว่าพระธาตุซ่อนอยู่ที่ใด เมื่อพบแล้วเอาขึ้นมาไม่ได้เพราะมีมนต์สะกดอยู่จึงประกาศหาผู้แก้มนต์ มีชายยากจนผู้หนึ่งสามารถแก้มนต์ได้ เมื่อแก้ได้พระอินทร์ก็ให้พระวิษณุลงมาเอาพระสารีริกธาตุให้แก่พระยาศรีธรรมาโศกราช
เรื่องเล่าถึงศักราช 1196 กล่าวถึงพระยาศรีไสยณรงค์ เป็นผู้ครองเมือง ต้นฉบับรายการนี้ขาดหาย คำกล่าวถึงท้าวอู่ทองแบ่งอาณาเขตกับเจ้าเมืองนครและสัญญาว่าจะเป็นพระญาติกันสืบไป โดยเจ้าเมืองนครศรีธรรมราชทูลแก่ท้าวอู่ทองว่าเมื่อสิ้นพระองค์แล้วขอฝากพระนางพระยาศรีธรรมราชและราชบุตร คือ พระยาจันทรภาณุและพระยาหงศ์สุราหะ ให้อยู่ในความปกครองของท้าวอู่ทองด้วย
ต่อมาพระยาศรีธรรมาโศกราชเสด็จสวรรคต พระยาจันทรภาณุจึงปกครองเมืองแทน จนในปีที่ 7 ของพระองค์ ไข้ยมบนระบาดหนัก พระยาจันทรภาณุจึงพาลูกเมียและคนนายคนสนิทลงเรือหนีแต่ลูกเมียตายในที่สุด เมืองนครศรีธรรมราชจึงไร้ผู้คนอีกครั้ง
เรื่องราวกล่าวถึงกษัตริย์ราชวงศ์เพชรบุรีซึ่งทำนาเกลือเจริญรุ่งเรือง มีหลานชายชื่อพระพนมทะเล หลานสะใภ้ชื่อนางสะเดียงทอง กษัตริย์เพชรบุรีได้ส่งให้พระพนมทะเลและนางสะเดียงทองไปสร้างเมืองนคร ต่อมาห่าระบาด คนที่เกณฑ์มาตั้งบ้านเรือนหนีไปเข้าป่าอีกครั้ง พระพนมทะเลและนางสะเดียงทองก็ส่งลูกหลานออกไปสร้างป่าให้เป็นนาอีกครั้ง ส่งไปเป็นเจ้าเมืองแขกบ้างและเมืองอื่น ๆ บ้าง
ต่อมาพระพนมทะเลและนางสะเดียงทองสวรรคต เจ้าศรีราชา ราชบุตรองค์โตขึ้นครองราชย์ ได้รับพระราชทานจากเจ้ากรุงเพชรบุรีเป็นพระยาศรีธรรมาโศกราช บ้านเมืองเจริญรุ่งเรือง จนสิ้นพระยาศรีธรรมาโศกราช (เจ้าศรีราชา) นายอูซึ่งเป็นหลานชาย ได้มาเป็นเจ้าเมืองสืบต่อ หลังจากนั้นนายราม บุตรชาย ขึ้นมาเป็นเจ้าเมืองนครศรีธรรมราช
กีฬาเพาะกายในกีฬาแห่งชาติ ครั้งที่ 47
กีฬาเพาะกายในกีฬาแห่งชาติ ครั้งที่ 47 เป็นการแข่งขันกีฬาเพาะกายที่จัดขึ้นในจังหวัดศรีสะเกษ กำหนดแข่งขันระหว่างวันที่ 16–20 มีนาคม พ.ศ. 2565 โดยได้จัดขึ้นที่ลานฮอล์ โซน C ห้างบิ๊กซี ซูเปอร์เซ็นเตอร์ ศรีสะเกษ ในครั้งนี้จะมีการแข่งขันทั้งหมด 20 รายการ ซึ่งมีการชิงชัยเหรียญรางวัลรวมทั้งสิ้น 60 เหรียญ
รนิล วิกรมสิงหะ
รนิล วิกรมสิงหะ (; ; เกิด 24 มีนาคม ค.ศ. 1949) หรือ รนิล วิกรมสิงเห  เป็นนักการเมืองชาวศรีลังกา ผู้ดำรงตำแหน่งประธานาธิบดีศรีลังกาคนที่ 9 นับตั้งแต่ 21 กรกฎาคม ค.ศ. 2022 ในขณะเดียวกันยังเป็นรัฐมนตรีว่าการกระทรวงการคลังและสมาชิกรัฐสภาจากสหพรรคแห่งชาติ (ยูเอ็นพี) ซึ่งเขาเป็นหัวหน้ามาตั้งแต่ปี ค.ศ. 1994 เขาดำรงตำแหน่งเป็นนายกรัฐมนตรีศรีลังกาห้าวาระแยกกัน นำคณะรัฐมนตรีรวมหกคณะ ในปี ค.ศ. 1993–1994, ค.ศ. 2001–2004, ค.ศ. 2015–2018, ค.ศ. 2018–2019 และอีกครั้งในปี ค.ศ. 2022 เขาเคยดำรงตำแหน่งประธานฝ่ายค้านจากปี ค.ศ. 1994–2001 และ ค.ศ. 2004–2015
รนิล วิกรมสิงห์
กีฬาปันจักสีลัตในกีฬาแห่งชาติ ครั้งที่ 47
กีฬาปันจักสีลัตในกีฬาแห่งชาติ ครั้งที่ 47 เป็นการแข่งขันกีฬาปันจักสีลัตที่จัดขึ้นในจังหวัดศรีสะเกษ กำหนดแข่งขันระหว่างวันที่ 7–13 มีนาคม พ.ศ. 2565 โดยได้จัดขึ้นที่ลานฮอล์ โซน C ห้างบิ๊กซี ซูเปอร์เซ็นเตอร์ ศรีสะเกษ ในครั้งนี้จะมีการแข่งขันทั้งหมด 17 รายการ ประกอบด้วย ประเภทต่อสู้ (Tanding) 15 รายการ และปันจักลีลา (Tunggal) 2 รายการ ซึ่งมีการชิงชัยเหรียญรางวัลรวมทั้งสิ้น 62 เหรียญ
โคฐาภยะ ราชปักษะ
พันโท นันทเสนะ โคฐาภยะ ราชปักษะ (; ; ; เกิด 20 มิถุนายน ค.ศ. 1949) เป็นอดีตนายทหารประจำกองทัพบกศรีลังกาและนักการเมืองชาวศรีลังกา ประธานาธิบดีศรีลังกาคนที่แปด ดำรงตำแหน่งเมื่อ ค.ศ. 2019 กระทั่งลาออกในวันที่ 14 กรกฎาคม ค.ศ. 2022 ราชปักษะลี้ภัยไปยังสิงคโปร์โดยต่อเครื่องที่มัลดีฟส์ในวันเดียวกัน ก่อนหน้า เขาเคยดำรงตำแหน่งเลขานุการรัฐมนตรีว่าการกระทรวงกลาโหมและรัฐมนตรีว่าการกระทรวงการพัฒนาเมืองระหว่าง ค.ศ. 2005–2015 ภายใต้ประธานาธิบดีมหินทะ ราชปักษะ พี่ชายของเขา ในสมัยปลายสงครามกลางเมืองศรีลังกา
รานิล วิกรามาสิงหะ
เทราปที มุรมู
เทราปที มุรมู [เทฺรา-ปะ-ที] (, ; เกิด 20 มิถุนายน ค.ศ. 1958) เป็นนักการเมืองชาวกลุ่มชาติพันธุ์สานตาล และประธานาธิบดีอินเดียคนที่ 15 เธอเป็นสมาชิกพรรคภารตียชนตา และเคยดำรงตำแหน่งผู้ว่าการรัฐฌารขัณฑ์ในปี ค.ศ. 2015–2021 ก่อนจะได้รับเลือกเป็นตัวแทนผู้สมัครเป็นประธานาธิบดีจากพันธมิตรประชาธิปไตยแห่งชาติในการเลือกตั้งประธานาธิบดีปี ค.ศ. 2022 มุรมูเป็นประธานาธิบดีคนแรกของอินเดียที่เป็นคนจากชนเผ่า และคนที่สองที่เป็นสตรี รวมถึงยังเป็นประธานาธิบดีที่อายุน้อยที่สุดของอินเดีย และเป็นประธานาธิบดีอินเดียคนแรกที่เกิดหลังอินเดียได้รับเอกราช
เทราปที มุรมู เกิดในครอบครัวชาวสานตาลเมื่อวันที่ 20 มิถุนายน 1958 ในราอีรางปุระ อำเภอมยุรภันช์ รัฐโอริศา ทั้งพ่อและปู่ของเธอเป็นหัวหน้าสภาหมู่บ้าน มุรมูจบการศึกษาศิลปศาสตร์จากวิทยาลัยสตรีรามเทวี